
Description automatically generated with medium confidence]Regulament de organizare și derulare a Programului
SEED – Sprijin Educațional pentru Elevii Defavorizați al
Fundației ,,Virtute et Sapientia” a Universității din București
(Fundația UB), pentru anul școlar 2026-2027

SCOPUL REGULAMENTULUI DE ORGANIZARE
Art.1. Fundaţia ,,Virtute et Sapientia” a Universității din București, cu sediul în București, Str. Dionisie Lupu, nr. 46, Sector 2, înregistrată în Registrul Asociațiilor și Fundațiilor, CIF 44037818, își propune să ofere sprijin elevilor cu rezultate școlare bune și care provin din comunități vulnerabile, prin Programul SEED. 
Art. 2 Obiectivul Programului SEED este sprijinirea elevilor începând de la clasa VIII-a până la finalizarea liceului și admiterea la facultate: elevi proveniţi din familii cu venituri reduse, pentru care statutul socio-economic al părinților reprezintă o barieră în atingerea potențialului socio-emoțional și academic. 
Art. 3 Fundaţia ,,Virtute et Sapientia” a Universității din București se obligă să identifice resurse pentru sprijinirea a maximum 30 de elevi/serie, elevi care sunt selectați conform criteriilor precizate prin prezentul Regulament. Anual, fundația organizează selecția câte unei noi serii de participanți la Programul SEED.
Art. 4 Acest Regulament detaliază modul în care funcționează Programul SEED, pentru sprijinirea elevilor beneficiari. Regulamentul cuprinde descrierea elementelor și etapele programului pentru claritatea acțiunilor și responsabilităților tuturor celor implicați în program: Fundația UB, Universitatea din București, elevi, părinți, profesori, diriginți, inspectorate școlare.
DOMENIUL DE APLICARE
Art. 5 Acest Regulament se aplică Fundației UB, Universității din București, elevilor, părinților, profesorilor, diriginților și altor părți implicate în programul SEED.
Art. 6 Beneficiarii țintă ai Programului SEED sunt elevii de gimnaziu de clasa a VIII-a, aflați în comunități vulnerabile sau proveniți din familii cu venituri reduse, pentru care statutul socio-economic al părinților reprezintă o barieră în atingerea potențialului socio-emoțional și academic. Astfel, pe parcursul clasei VIII-a, sunt sprijiniți prin cursuri de pregătire, mentorat, ateliere, evenimente. Ulterior, pe durata liceului, acești elevi beneficiază de ateliere de dezvoltare personală și de alte activități educative, în funcție de resursele identificate de către fundație.
CONȚINUTUL PROGRAMULUI
Art. 7 Programul SEED este organizat astfel încât să ofere sprijin educațional pentru elevii din clasele VIII-a până la XII-a:
· Cursuri de pregătire la Matematică și Limba și Literatura Română pentru elevii din clasa VIII-a, pentru examenul de Evaluare Națională.
· Ateliere și evenimente de dezvoltare personală și orientare vocațională, furnizate de Departamentul de Consiliere și Orientare pentru Carieră al Universității din București. Pot susține astfel de activități/evenimente pentru elevi și studenții sau reprezentanți ai partenerilor SEED sau UB.
· Activități de mentorat, oferite prin Centrul de Învățare al Universității din București. Mentorii vor fi, în principal, studenți și absolvenți UB, dar, în cazuri excepționale, pot fi acceptați ca mentori și reprezentanți ai personalului didactic/nedidactic sau ai partenerilor SEED/UB.
· Sprijin material în funcție de nevoile elevilor și de resursele disponibile ale Fundației, sub formă de produse, echipamente IT&C etc.
· Pentru elevii de liceu, clasele IX–XII, programul oferă ateliere de dezvoltare personală și orientare vocațională, dar și orice alte activități pentru care fundația identifică resurse. 
PROMOVAREA PROGRAMULUI 
Art. 8 Pentru o bună informare și diseminare a Programului SEED, se vor folosi atât mijloacele instituționale: inspectorate școlare, directori de școli, profesori și consilieri școlari din rețeaua Universității din București, recomandări ale partenerilor instituționali ai UB și canalele social media: site-ul Fundației UB, site-ul UB, Facebook, Instagram, Tik-Tok.
Art. 9 Promovarea Programului se va face în perioada aprilie-mai. În cazul în care intervin situații neprevăzute, calendarul de promovare poate suferi modificări.
Art. 10 Pentru a fi selectați în cadrul Programului SEED, elevii vor fi evaluați de către Comisia de selecție SEED în funcție de cele două dimensiuni pe care s-a concentrat dezvoltarea programului și anume: în primul rând, sunt vizați elevii cu rezultate școlare bune (cel puțin, la disciplinele necesare promovării examenului de Evaluare Națională – matematică și limba și literatura română), iar, în al doilea rând, sunt selectați elevii care provin din comunități vulnerabile.
Criteriile de selecție sunt:
· elevul să facă parte dintr-o familie cu venituri reduse – aceasta însemnând ca, în ultima lună înainte de aplicarea pentru program, aceste venituri, prin cumulare, să poată indica UN VENIT MEDIU NET LUNAR pe membru de familie mai mic de 50% din salariul minim net pe economie (aprox. 2700 lei) - Astfel, venitul mediu net lunar trebuie să nu depășească 1350 lei pe membru de familie !
· elevul să obțină media anuală pentru clasa VII-a minim 7 și mediile la matematică și limba și literatura română să fie minim 8. Suplimentar, elevii pot prezenta documente care să ateste diverse abilități, competențe individuale cum ar fi: premii obținute la diferite concursuri și olimpiade școlare.
· aria geografică din care se vor selecta viitorii elevi beneficiari va fi constituită din următoarele județe: Tulcea, Constanța, Brăila, Ialomița, Călărași, Giurgiu, Ilfov, Prahova, Dâmbovița, Teleorman, Argeș, Olt, Vâlcea, Gorj, Dolj, Mehedinți.
PROCESUL DE SELECȚIE PENTRU ELEVI
Pașii de înscriere includ:
1. Completarea formularului de înscriere online pe care se vor încărca documentele următoare:
· Acordul părintelui completat și semnat de către părinte sau tutore/susținător legal. Prin semnarea acestui formular, părintele/tutorele/susținătorul legal își exprimă acordul pentru înscrierea candidatului/candidatei în program și pentru prelucrarea datelor cu caracter personal;
· Adeverință școlară care să conﬁrme mediile de la finalul clasei a VII-a – media generală de min. 7 și mediile la limba română și matematică de min. 8.
· Scrisoare de recomandare din partea unui profesor de la școala elevului, obligatoriu: diriginte / profesor matematică / profesor limba și literatura română, consilierul școlar (cuprinde numele profesorului, date de contact, semnătură);
· Documente din care să rezulte venitul pe membru de familie: adeverință de salariat, taloane de pensie, adeverință de șomaj, adeverință pentru venituri din activități independente, venit minim garantat; precum și adeverință de venit de la administrațiile fiscale teritoriale pentru membrii de familie care nu realizează venituri;

2. Alte acte pentru completarea dosarului care vor fi solicitate ulterior înscrierii:

· Actele de identitate ale părinților/ tutorelui/ susținătorului legal (după caz);
· Certiﬁcatul de naștere și actul de identitate al elevei/elevului (dacă a fost eliberat până la acel moment);
· Hotărâre de divorț sau certiﬁcatul de deces al unui părinte (pentru a descrie/identiﬁca componența familiei);
· Documente care să ateste calitatea de reprezentant legal ale persoanei care are în îngrijire eleva/elevul, în cazul în care nu este unul dintre părinți (ex.: tutori, curatori, asistenți maternali); copie după decizia de plasament (în cazul în care elevul se aﬂă în sistemul de protecție socială);
· Diplome obținute la olimpiade sau alte concursuri școlare (după caz).

Art. 11 Fundația își rezervă dreptul de a solicita informații suplimentare cu privire la situația ﬁnanciară și școlară a elevului (dacă este cazul), cum ar ﬁ: ancheta socială a serviciilor/Direcțiilor de Asistență Socială de la nivelul primăriilor (UAT – unități administrativ teritoriale).
Art. 12 Prezentarea unor documente false în scopul obţinerii includerii în program atrage după sine pierderea dreptului de a mai solicita în viitor sprijin din partea Fundaţiei ,,Virtute et Sapientia”. Totodată, falsele declarații pentru menținerea statutului de beneﬁciar al programului atrage eliminarea din program și recuperarea cheltuielilor necuvenite.
Art. 13 -  Evaluarea candidaturilor - Selecția beneﬁciarilor se va realiza de către o comisie desemnată de Fundaţia ,,Virtute et Sapientia”, pe baza criteriilor de selecție menționate în Fișa de Evaluare pentru Selecția Elevilor (Anexă) și a interviurilor individuale cu elevul și părintele acestuia. Comisia de selecție este formată din 2-5 membri: coordonator SEED, coordonator mentori, reprezentant al Fundației UB, reprezentant partener.
Art. 14 Comunicarea rezultatelor selecției - este asigurată de către coordonatorul Programului SEED în termen de 3 zile lucrătoare de la încheierea procesului de selecție. Coordonatorul programului transmite rezultatul selecției fiecărui aplicant, individual pe adresa de e-mail menționată în formularul online.
Art. 15 - Fundaţia ,,Virtute et Sapientia” va încheia un contract cu ﬁecare beneﬁciar, prin care sunt stabilite drepturile şi obligaţiile ce revin ambelor părţi pe toată perioada derulării programului.
Programul SEED pentru elevii din clasele IX-XII 
Art. 16 Elevii deja înscriși în program înainte de 2026 (Seriile II-V) - vor putea continua programul până la sfârșitul clasei a XII-a, semnând, un act adițional la contract, prin care se obligă să respecte cerințele specifice de menținere în program.
Art. 17 Începând cu selecția noii serii de elevi (Seria VI – 2026-2027), beneficiari ai Programului SEED din 2026, părțile vor încheia doar contractul inițial, prin care sunt stabilite drepturile şi obligaţiile ce le revin pe toată perioada derulării programului, fără a mai fi necesară semnarea actelor adiționale anuale.
Art. 18 Elevii vor beneficia de activități educaționale, de dezvoltare personală și orientare vocațională, în funcție de resursele disponibile ale Fundației UB.
Art.19 Nevoile speciale ale elevilor (identificate pe parcurs sau semnalate) vor fi analizate de către Comisia SEED (coordonator SEED, coordonator mentori, reprezentant al Fundației) în vederea identificării unor soluții, în funcție de resursele disponibile ale Fundației UB.
ROLURI ȘI RESPONSABILITĂȚI
Elevii
· Să participe la toate activitățile organizate în cadrul Programului SEED (cursuri de pregătire, ateliere și evenimente). Absențele acceptate trebuie justificate prin motive întemeiate.
· Să completeze de fiecare dată Fișa lunară de Evidență a Activităților pentru Elevii Seed (Disponibilă online printr-un fișier Google.docs - toate rubricile sunt obligatorii și trebuie completate integral și corect!), la termenul stabilit de persoana de contact SEED.
· Să demonstreze motivație pentru activități prin participare activă – (completează temele primite la curs/activitate, adresează întrebări, participă la exercițiile propuse).
· Comunică deschis și transmite informațiile relevante care-i pot afecta performanța și motivația pentru program către mentorul său și/sau către coordonatorul de program.
· Este receptiv la recomandările profesorilor cu care colaborează și transmite în timp util informațiile care privesc pregătirea.
Acceptarea și menținerea în Programul SEED depind de următoarele condiții:  
· Menținerea calității de elev la cursuri de zi.
· Promovarea integrală a disciplinelor din anul școlar curent.
· Nu se acceptă media scăzută la purtare.
Nerespectarea obligațiilor atrage după sine suspendarea sau eliminarea din program a elevului. 
Părinții/Tutore/Susținător legal
· Să sprijine elevul pentru completarea dosarului de selecție și să transmită toate documentele obligatorii.
· Să colaboreze cu responsabilii Programului SEED pentru cerințe specifice din partea Fundației UB sau pentru remedierea unor situații legate de performanța elevului.
· Să semnaleze în timp util situații legate de condiții specifice ale elevului care-i pot influența performanța școlară.
· Să participe la evenimentele inițiate de Fundația UB (cel puțin un eveniment pe an).
Coordonatorul SEED este responsabil cu planificarea, implementarea, monitorizarea și raportarea periodică, respectiv anuală, a progresului și rezultatelor anuale ale programului. Acesta colaborează cu instituții educaționale, autorități locale, asociații partenere și voluntari pentru buna funcționare și îmbunătățirea continuă a serviciilor oferite pentru elevii din program.
· Elaborarea și implementarea planului de acțiuni (calendarul programului) pentru organizarea selecției unei noi serii de elevi și pentru asigurarea unor servicii de calitate pentru elevii din seriile anterioare. 
· Revizuirea anuală a Regulamentului de organizare a programului SEED.
· Identificarea nevoilor elevilor din medii defavorizate și propunerea unor soluții adecvate (ex.: noi evenimente, activități și teme pentru atelierele cu elevii).
· Coordonarea activităților educaționale, de comunicare și a evenimentelor din cadrul programului: menținerea legăturii cu ceilalți coordonatori de activități, cu reprezentanții Fundației UB, implementarea măsurilor necesare pentru menținerea calității serviciilor, semnalarea aspectelor care nu funcționează și identificarea de soluții. Comunicarea cu beneficiarii și alți responsabili din cadrul programului.
· Coordonarea echipei de proiect – membrii echipei, alți voluntari și resurse care pot fi implicate în program.
· Monitorizarea bunei desfășurări a activităților și evaluarea impactului programului asupra beneficiarilor (elevii incluși în program).
· Raportarea periodică, respectiv, anuală: rapoarte lunare, anuale (standardizate) despre progresul și îndeplinirea activităților conform calendarului/planificării agreate cu toți coordonatorii. Rapoarte ad-hoc solicitate de reprezentanții Fundației/UB. Raport anual al rezultatelor programului, care va fi inclus în Raportul anual al Fundației UB.
Coordonator mentori :
· Elaborarea planului și calendarului activităților de mentorat înainte de începerea fiecărui semestru școlar. Transmiterea acestui plan către coordonatorul SEED pentru consolidarea activităților.
· Selectarea și instruirea studenților mentori înainte de demararea programului pentru o nouă serie. 
· Monitorizarea activității mentorilor și adoptarea unor măsuri de intervenție sau îmbunătățire.
· Transmiterea rapoartelor de activitate lunară ale mentorilor către coordonatorul programului SEED.
· Asigură prezența mentorilor la toate activitățile, ședințele individuale cu elevii agreate în cadrul programului. În cazul absenței unui mentor, identifică soluții de intervenție/rezervă, astfel încât elevii să beneficieze de servicii de mentorat de calitate.
· Colaborarea cu ceilalți coordonatori ai Programului SEED pentru cerințe/acțiuni specifice în vederea creșterii calității programului.
· Semnalarea situațiilor critice care influențează performanțele elevului către coordonatorul Programului SEED.
· Colaborarea cu ceilalți coordonatori și participanți/contributori la implementarea și asigurarea calității programului.
Coordonator cursuri de matematică:
· Elaborarea planului și calendarului pentru activitățile de pregătire școlară înainte de începerea fiecărui semestru școlar. Transmiterea acestui plan către coordonatorul SEED pentru consolidarea activităților.
· Selectarea și instruirea studenților/profesorilor înainte de demararea programului pentru o nouă serie de elevi. 
· Monitorizarea activității studenților/profesorilor și adoptarea unor măsuri de intervenție sau îmbunătățire.
· Transmiterea rapoartelor de activitate lunară ale studenților/profesorilor către coordonatorul Programului SEED.
· Asigură prezența studenților/profesorilor la toate activitățile și ședințele individuale cu elevii agreate în cadrul programului. În cazul absenței unui student/profesor, identifică soluții de intervenție/rezervă, astfel încât elevii să beneficieze de servicii de pregătire de calitate.
· Colaborarea cu restul coordonatorilor Programului SEED pentru cerințe/acțiuni specifice în vederea creșterii calității programului.
· Semnalarea situațiilor critice care influențează performanța elevului către coordonatorul programului SEED.
Coordonator cursuri de limba și literatura română:
· Elaborarea planului și calendarului pentru activitățile de pregătire școlară înainte de începerea fiecărui semestru școlar. Transmiterea acestui plan către coodonatorul SEED pentru consolidarea activităților.
· Selectarea și instruirea studenților/profesorilor înainte de demararea programului pentru o nouă serie de elevi. 
· Monitorizarea activității studenților/profesorilor și adoptarea unori măsuri de intervenție sau îmbunătățire.
· Transmiterea rapoartelor de activitate lunară ale studenților/profesorilor către coordonatorul Programului SEED.
· Asigură prezența studenților/profesorilor la toate activitățile și ședințele individuale cu elevii agreate în cadrul programului. În cazul absenței unui student/profesor, identifică soluții de intervenție/rezervă, astfel încât elevii să beneficieze de servicii de pregătire de calitate.
· Colaborarea cu restul coordonatorilor Programului SEED pentru cerințe/acțiuni specifice în vederea creșterii calității programului.
· Semnalarea situațiilor critice care influențează performanța elevului către coordonatorul programului SEED.
Coordonator activități și evenimente de dezvoltare personală și orientare vocațională:
· Elaborarea planului și calendarului activităților de dezvoltare personală și orientare în carieră pentru un semestru școlar. Transmiterea acestui plan către coodonatorul SEED pentru consolidarea activităților.
· Selectarea și instruirea consilierilor înainte de demararea programului pentru o nouă serie de elevi. 
· Monitorizarea activității consilierilor și adoptarea unor măsuri de intervenție sau îmbunătățire.
· Transmiterea rapoartelor de activitate lunară ale consilierilor către coordonatorul Programului SEED.
· Asigură prezența consilierilor la toate activitățile cu elevii agreate în cadrul programului. În cazul absenței unui consilier, identifică soluții de intervenție/rezervă, astfel încât elevii să beneficieze de servicii de calitate.
· Colaborarea cu restul coordonatorilor Programului SEED pentru cerințe/acțiuni specifice în vederea creșterii calității programului.
· Semnalarea situațiilor critice care influențează performanțele elevului către coordonatorul Programului SEED.
· Colaborarea cu toți coordonatorii și participanții/contributorii la implementarea și asigurarea calității programului
DISPOZIȚII FINALE:
Art.20 Pentru buna implementare și derulare a Programului SEED, coordonatorii activităților și coordonatorul SEED pot identifica soluții specifice prin consultarea celorlalte părți implicate în program (dacă este cazul), chiar dacă aceste soluții nu au fost prevăzute de prezentul regulament (ex.: renunțarea unui mentor și înlocuirea acestuia, alocarea unui alt cadru didactic pentru cursuri etc).
Art. 21 Prezentul Regulament se revizuiește anual pentru fiecare nouă serie de elevi selectați. 
Art. 22 Prezentul Regulament intră în vigoare la data aprobării lui de către Consiliul Director al Fundației UB. De la această dată, se abrogă versiunea anterioară a Regulamentului SEED. 

Președinte Fundația ,,Virtute et Sapientia” a Universității din București

Art. 23 Anexe la prezentul Regulament
Anexa 1 – Acord părinte/tutore privind participarea elevului în Programul Seed al Fundaţiei „Virtute et Sapientia” a Universității din București
ANEXA 2 – Calendar de selecție a elevilor beneficiari ai Programului SEED -  seria VI, anul școlar 2026-2027


Anexa nr. 1

Acord părinte/tutore privind participarea elevului în Programul SEED al
Fundaţiei „Virtute et Sapientia” a Universității din București
Subsemnatul/a     _______________________________________________       părinte/tutore legal, conform document .............................., cu domiciliul în str. ____________________, nr._____,bl.________, sc. _____, ap. _____ judeţul ________________, telefon _______________, e-mail _________________________ C.N.P. |_|_|_|_|_|_|_|_|_|_|_|_|_| posesor al B.I. / C.I. seria _____, nr. _________, eliberat de ________________, la data de____________, în calitate de reprezentant legal al elevului.................................................................................., sunt de acord cu înscrierea și participarea acestuia în programul SEED.

Detalii elev:  Nume și prenume _____________________________________________ elev/ă în clasa _______________, învățământ de zi la Școala/Liceul/Colegiul __________________________________________________________________________
localitatea ___________________________, județ _____________, născut(ă) în anul ______, luna ______ ziua ____ în localitatea _________________________ fiul/fiica lui ___________________________________ şi al ___________________________________ cu domiciliul în str. ____________________, nr._____, bl.________, sc. _____, ap. _____ judeţul ________________, telefon _______________, e-mail _________________________ C.N.P. |_|_|_|_|_|_|_|_|_|_|_|_|_|, posesor al B.I. / C.I. seria _____, nr. _________, eliberat de ________________, la data de____________.

De asemenea:
1. Am citit Regulamentul SEED pentru selecția din anul școlar 2026-2027;
2. Sunt de acord cu prelucrarea datelor personale comunicate organizatorilor în scopul selecției și implementării activităților SEED; 
3. Sunt de acord cu utilizarea, în condițiile legii, de eventuale imagini/fotografii în care apare elevul pentru comunicarea/promovarea evenimentelor, pe canalele oficiale de comunicare ale programului SEED/Fundației UB/UB.

Părinte/tutore – reprezentant legal al elevului..................................................................

Semnătură

Data


Anexa nr. 2
Calendar de selecție a elevilor beneficiari ai Programului SEED -  seria VI
Anul școlar 2026-2027
	Nr. crt.
	Etapa
	Perioada

	1.
	Promovarea Programului SEED
	27 APRILIE 2026 – 29 MAI 2026

	2.
	Înscrierea online a elevilor pe formularul ONLINE
	9 IUNIE 2026 – 15 IULIE 2026

	3.
	Selecția dosarelor 
	16 IULIE 2026 – 21 IULIE 2026

	4.
	Interviu elevi pentru verificarea potențialului și discuții cu părinții acestora
	23 IULIE 2026 – 12 AUGUST 2026

	5.
	Prelucrarea rezultatelor selecției
	[bookmark: _GoBack]13AUGUST 2026 – 14AUGUST 2026

	6.
	Comunicarea rezultatelor selecției, pe e-mail, tuturor candidaților
	14 AUGUST 2026

	7.
	Semnarea contractelor 
	AUGUST - SEPTEMBRIE

